Park Bo-gum

Park Bo-gum (Korea: 박보검; nosusu ontok 16 Mahas 1993) nopo nga mimingkono mantad Kabaatan korea. Nakaanu isio kookunan maya kono id suang siri televisyen Reply 1988 (2015–2016) om ointutunan id taang sompomogunan maya siri Love in the Moonlight (2016), Encounter (2018–2019), om When Life Gives You Tangerines (2025).

Isio nopo nga mimingkono bobos omulok i nosiliu Gallup Korea's Television Actor of the Year. Isio nogi nga mimingkono koiso i nokoumbal nokosuang id kinoyonon bobos akawas doid katayadan Forbes Korea Power Celebrity.

 Koposion pogulu om pondidikan 
Nosusu id Mok-dong, Watas Yangcheon, Seoul, Kabaatan Korea ontok 16 Mahas 1993, isio nopo nga tanak tohuri mantad tolu mogiobpinais. Ngaran "Bo-gum" (寶劍) kirati do 'pedang kigatang'. Napatai o tama dau ontok poinsikul isido id toun kaapat.  Mimpuun isio mamain piano mantad di  tadika po om nokoumbal nosiliu maamamain piano om surupu id garaja. Suai ko ii, isio nogi nga surupu tinimungan mingkaau taang varsity id Sikul Pintangaan Mokdong Seoul.

Ontok di toun koduo id sikul pintangaan, minapaatod isio vidiu suminding om mamain piano kumaa piipiro agensi kotoinaan bakat ointutunan, i minogowit piipiro tawaran. Ii nopo timpuunon po, iman-imanon nopo disio nga sumiliu susuminding-monunupu sinding, nga minonimban do wayaan kalaja kalapas nokotorimo suul do kalantoi isido id suang gana pinsingkanaan. Nakaawi isio sinikulan id Shinmok High School ontok 2012, om nokodopitar sabaagi mokikinobos id suang ganaTeater Muzikal id Universiti Myongji University ontok Gomot 2014. Sundung do atangkangau miampai kalaja pinsingkanaan nga kakal isio popoindalan koposion universiti miampai agaras om mongobi program pisowolianan koubasanan universiti id Eropah. Koumbal nogi isio monuhu drama iso babak tumanud karya di  Anton Chekov, om momuru sabaagi monunuhu muzik (music director) id suang produksiHairspray montok koowion ponginabasan dau.Nakaanu isio ijazah sarjana muda ontok Mansak 2018. Gisom toun 2023, minongoput isio ponginabasan id taang sarjana id gana New Media Music id Sikul Siswazah Universiti Sangmyung.

 Karier 

 2011–2013: Kinoimpuunon 
Minongimpuun isio do kalaja sabaagi mimingkono id siriba Sidus HQ, mingkono sabaagi kono pomoruhang id suang filim thriller Blind (2011). Minamung isio do Blossom Entertainment om mingkono id filim aksi-komedi Runway Cop (2012), drama poimbida KBSStill Picture (2012) om drama Bridal Mask (2012). Ontok 2013, nakaanu isio kono toponsol id suang dram dompok minggu Wonderful Mama sabaagi tanak do kono di Bae Jong-ok, songulun tanak wagu mayon i gonduon.

2014–2015: Kinoingkawason populariti om kinalantayon tagayo
Ontok toun 2014, minogoit i Park do kono versi omulok montok kono Lee Seo-jin id suang melodrama Wonderful Days om kono sabaagi maamamain cello prodigi id suang drama KBS2,Naeil's Cantabile, ii no adaptasi mantad manga Jipun Nodame Cantabile. Kono ngaawi diti nokopogowit kopoingkakatan di Park sabaagi Mimingkono Wagu Bobos Abantug id Gaa Drama KBS om APAN Star Awards.

Sumusuhut, nokoimbulai isio id filim nointutunan A Hard Day (2014) i pinosolimbou nogi id Festival Filim Cannes om The Admiral: Roaring Currents (2014) i nosiliu filim Korea miampai notimung (kutipan) bobos akawas ontok dii..

Ontok Mikat 2015, minamung isio Music Bank sabaagi hos miampai Irene mantad tinimungan Red Velvet. Ogumu orohian diolo gama kopiunungan om kabaalan diolo do suminding om momuru abaabayan. Tumanud do media, yolo nopo nga iso mantad pikoruhangan hos bobos abantug id suang sajara abaabayan dii, om noonuan i Park do Best Newcomer Award id KBS Entertainment Awards.

Luminisang mantad kono om imej dau nokopogulu, narayou isio do mogigintong (penonton) om pengkritik montok pinsingkanaan dau i nakaanu pongimurian id drama tangaraatHello Monster (2015). Maya kono dii, nakaanu isio gaa Populariti om Mimingkono Ponguhup Bobos Abantug id Gaa Drama KBS kolimpupuson toun. Kopihondot nogi toun dii, mingkono nogi isio id Coin Locker Girl i pinosolimbou nogi id Festival Filim Cannes. Minanahak dau o kono dii do kopoingkakatan montok Mimingkono wagu Bobos Abantug id suang Baeksang Arts Awards om nokolimbou isio do Gaa Rombituon Wagu (Rising Star Award) id Gaa MaxMovie ko-11.

Mingkono nogi isio sabaagi kono toponsol id suang siri kotolu Reply sabaagi maamamain Go-genius i Choi Taek id suang Reply 1988 (2015). Nosiliu o drama diti do fenomena miampai kadar nointangan korikot do 18.8%  poposiliu dii sabaagi drama Korea miampai rating bobos akawas id suang sajara televisyen kabel ontok toun dii, om minanahak di Park do pongundodoitan sabaagi "Nation's Little Brother". Minopoingkawas do populariti di Park o kono diti id Korea om poposiliu disio sabaagi rombituon Korean Wave i masaan mumang buru. Nakaanu nogi isio mogisuusuai kapamagatangan kohompit no Gaa Artis Sompomogunan Bobos Abantug id Top Chinese Music Awards, Gaa Rombituon Wagu Bobos Abantug id DramaFever i poinlongkod hilo Amerika, om Gaa Rombituon Asia id Gaa tvN10.

2016–2021: Kinolontoyon tagayo
Ontok Mansak 2016, nokoimbulai i Park id program mimpanau tvN, Youth Over Flowers: Africa.
Kalapas lobi sontoun nosliu hos Music Bank, minidu isio mantad abaabayan dii ontok Mahas 2016.


Ontok Magus 2016, mingkono isio id drama sajara KBS2,Love in the Moonlight miampai Kim Yoo-jung. Nosliu o drama diti hit id suang om labus pogun, miampai rating soginumu 23.3%. Populariti dau nointutunan sabaagi "Moonlight Syndrome", om minopogirot status di Park sabaagi mimingkono toponsol i ogumu komilaan. Nokotorimo isio mogisuusuai gaa montok kono dau kaammpai no kopoingkakatan sabaagu Mimingkono Bobos Abantug om Gaa Populariti id 53rd Baeksang Arts Awards, om nogi Top Excellence Award id 30th KBS Drama Awards. Minapalabus nogi isio soundtrack koiso montok Moonlight''' i kiuhu "My Person" i nokolimbou taang takawas id carta Melon, Mnet, Bugs, olleh, Soribada, Genie, Naver om Monkey3 kalapas kinolobuson om debut id koiyonon #3 id Gaon Music Chart.

Minongimpuun isio jelajah rumuba peminat di kumoinsan pointongkop Asia ontok koompokon toun 2016, kinumakap id walu kakadayan om rinumba lobi 30,000 peminat id rantau Asia Kosilahon om Asia Tenggara gisom Gomot 2017.

Kalapas nokoundorong solinaid duo toun, ginumuli isio id skrin tokoro miampai drama romantik-melodrama Encounter (2018) miampai di Song Hye-kyo. Minogowit isio kono sabaagi songulun tanak wagu i agabas om koihum kataadan id suang ahal-ahal tongokoro.

Ontok toun 2019, minapalabus isio single Jipun koiso, "Bloomin".

Ontok Gomot 14, 2020, minapalabus i Park Bo-gum do MV nokohimagon montok sinding toponsol "Dear My Friend", mantad album Jipun koiso dau, Blue Bird. Ontok 18 Gomot 2020, minapalabus isio album Jipun koiso, Blue Bird, miampai 11 sinding kohompit no single "Bloomin" mantad toun 2019. Kopihondot toun dii, mingkono nogi isio doid drama komulakan Record of Youth sabaagi songulun model i minundaliu id gana pinsingkanaan. Ontok 16 Mahas 2020, minopoilo o agensi di Park Bo-gum, Blossom Entertainment, maya Instagram do papalabus isio sinding wagu i polobuson di Sam Kim. Pinotounda di Park Bo-gum o sinding "All My Love" sabaagi tutungkap kumaa peminat dau. Sam Kim, songulun susuminding om monunupu sinding o minonuat roroiton, minonupu om minapalabus sinding dii i popointalang melodi sentimental om rolou poimbida di Park Bo-gum. Kopihondot kinouliton ko-9 debut disio, pinalabus o sinding dii maya platform muzik pointongkop pogun ontok 10 Magus, om album single nopo nga pinalabus ontok 12 Magus 2020, piniandad id Korea om Jipun. Ontok 10 Magus 2020, minapalabus isio single wagu All My Love montok manaandak kinouliton ko-9 do debut dau. Pinalabus o single album disio montok All My Love ontok 12 Magus 2020.

Ontok toun 2021, mingkono isio id filim thriller sains fiksyen Seo Bok sabaagi kono toponsol, panakatanda kogulian disio id layar perak kalapas onom toun.

2022-dinondo: Kogulian mantad military
Nakaamung kawagu i Park miampai monunuhu om mimingkono ngaawwi do drama Love in the Moonlight id suang abaabayan kopimpanahan Young Actors' Retreat, i pinosolimbou ontok Manom 2022 id TVING. Ontok Momuhau 2022, minomupus isio kontrak miampai Blossom Entertainment kalapas iso dekad poingampai syarikat dii. Ontok Milatok 2023, minanain isio kontrak miampai agensi wagu, The Black Label. Mingkono isio id siri televisyen Netflix When Life Gives You Tangerines sinuat di Lim Sang-choon om drama JTBC Good Boy ontok 2025.

Ontok 15 Mansak 2025, kiwaa kopoilaan do osiliu isio hos wagu montok abaabayan pibarasan muzik pitanga tuong KBS timpu koturu, The Seasons.

Imej umum
Ontok toun 2016, nosiliu i Park sabaagi artis bobos omulok i pinoingkakat sabaagi Mimingkono Televisyen Bobos Abantug do Gallup Korea di 23 toun disio.<ref>{{cite web|script-title=ko:박보검, 올해를 빛낸 탤런트 1위...'응팔구르미' 연타석 홈런|trans-title=Park Bo-gum is Gallup's Actor of the Year after "Reply" and "Moonlight"|url=http://news.naver.com/main/read.nhn?mode=LSD&mid=sec&sid1=103&oid=001&aid=0008890315|date=December 14, 2016|website=Yonhap News Agency|language=ko|access-date=January 21, 2017|archive-date=June 27, 2020|archive-url=https://web.archive.org/web/20200627225623/https://news.naver.com/main/read.nhn?mode=LSD&mid=sec&sid1=103&oid=001&aid=0008890315|url-status=live}}</ref> Ontok 2017, nokolimbou isio kinoyonon koiso id katayadanKorea Power Celebrity do majalah Forbes, poposiliu diso mimingkono koiso i nokodimpot dii.

Penajaan
Park Bo-gum nopo nga duta mogikaakawo jenama id suang om labus Kabaatan Korea. "Park Bo-gum Effect", nopo nga istilah i inonsoi do Korean Business Research Institute, sumuku reputasi takawas diso id suang panahangan jenama, popokito bagas dau sabaagi duta jenama dumarapas mogisuusuai demografi. HNopili isio do eksekutif pemasaran sabaagi Top Celebrity Endorser of 2017. Isio nogi nga mongingigit obor montok Sipoot Olimpik Timpu Tosogit 2018 sabaagi "Mobi Mimingkono Korea" om nogi duta jenama Coca-Cola.

Koposion sondii
Perkhidmatan Ketenteraan
Ontok 31 Magus 2020, minamung isio tinimungan pancaragam tentera rahat sabaagi soudor promosi koubasanan sabaagi soboogian mantad perkhidmatan ketenteraan i nuru. Nokoinsawat o pangkat disio nosiliu sarjan ontok Milau 2021. Olimpupusan o perkhidmatan ketenteraan disio ontok 30 Ngiop 2022. Kalapas mangapalai do momoguno topod koundarangan sondii om koundarangan pogulu koowion, pinotingkod isio lobi osopung ontok 21 Mansak 2022, miampai au nuru gumuli kawagu hilo unit dau kalapas koundarangan kolimpupuson, kopihuyud do totonudon Komontirian Pertahanan montok moningolig kasarabakan COVID-19. Poingompus timpu perkhidmtan ketenteraan, nakaanu nogi isio lesen sabaagi momogunting tobuk.

Filimografi

Diskografi

 Studio album 
UhuKointalangan albumKoyonon Carta Bobos AkawasKopobolianJPNblue bird Released: March 18, 2020
 Label: Pony Canyon8 JPN: 12,233

Singles
 Uhu Toun Koyonon Carta Bobos Akawas Kopobolian AlbumKORJPNSingles "My Person" () 2016 3 — KOR: 335,921 Cumulative sales for "My Person":

  Love in the Moonlight OST "Bloomin" 2019 — 3 
 JPN: 31,206  blue bird "Dear My Friend" 2020 — — "All My Love" — 11 KOR: 5,000 
 JPN: 5,964  Promotional singles "Let's Go See The Stars" () 2018 — —  EIDER 18 F/W CF

Gaa om kopingkakatan
+ Ngaran majlis gaa, toun kanahakan gaa, kategori, kopoingkakatan gaa, om kootuson kopoingkakatan. Award ceremony Toun Kategori Nominee / Work Kootuson  APAN Star Awards 2015 Best New Actor Naeil's Cantabile, Hello Monster  2016 Reply 1988   2021 Excellence Award, Actor in a Miniseries Record of Youth   Popular Star Award, Actor   Asia Artist Awards 2016 Popularity Award, Actor Park Bo-gum  Asia Star Award, Actor   Best Star Award, Actor Reply 1988, Love in the Moonlight   2017 Popularity Award, Actor Park Bo-gum  Baeksang Arts Awards 2016 Best New Actor – Film Coin Locker Girl   Most Popular Actor – Film  Most Popular Actor – Television Reply 1988  iQiyi Global Star Award Park Bo-gum  InStyle Fashion Award   2017 Best Actor – Television Love in the Moonlight   Most Popular Actor – Television   DramaFever Awards 2016 Best Rising Star Reply 1988   Best Kiss Park Bo-gum Reply 1988  Fashionista Awards 2016 Best Dresser of the Year Park Bo-gum   2017 Best Fashionista    Golden Cinematography Awards 2021 Best New Actor Seo Bok   InStyle Icons: Next Generation 2016 New Generation Actor Award Park Bo-gum   KBS Drama Awards 2014 Best New Actor Naeil's Cantabile, Wonderful Days  2015 Best Supporting Actor Hello Monster   Popularity Award, Actor  2016 Grand Prize Love in the Moonlight   Top Excellence, Actor  Excellence Award, Actor in a Mid-length Drama  Netizen Award  Best Couple Park Bo-gum Love in the Moonlight  KBS Entertainment Awards 2015 Best Newcomer Award Music Bank   Korea Assembly Grand Award 2017 Acting Award Park Bo-gum   Korea Brand Awards 2017 Special Award   Korea Drama Awards 2016 Excellence Award, Actor Reply 1988  2017 Top Excellence Award, Actor Love in the Moonlight   Korea Musical Awards 2024 New Actor Award Let Me Fly   Max Movie Awards 2016 Rising Star Award Coin Locker Girl   Melodi Awards Most Influential Korean Drama Personality Park Bo-gum   OSEN Awards Star of the Year   SBS Cult Two Show Awards Most Mentioned   Seoul International Drama Awards 2017 Outstanding Korean Actor Love in the Moonlight   Soompi Awards 2019 Best Couple Award Park Bo-gum  Encounter  Style Icon Asia 2016 Style Icon Park Bo-gum   Top Chinese Music Awards Best International Artist   tvN10 Awards Made in tvN Actor, Drama Reply 1988   Best Kiss Park Bo-gum Reply 1988  Asia Star Award Reply 1988  Yahoo! Asia Buzz Awards Asia Popular Artist Award Park Bo-gum  

Kapamantangan Pogun
+ Ngaran do organisasi, toun tinahak om gaa tinahak Pogun Organisasi Toun Gaa  South Korea Financial Services Commission 2022 Prime Minister's Commendation  Korea Tourism Organization 2017 Special Achievement Award  Korean Popular Culture and Arts Awards 2017 Minister of Culture, Sports and Tourism Commendation 

Nuludan artikel
+ Ngaran minapalabus, toun pinatayad, ngaran do listicle, om kinoyonon Papalabus Toun Nuludan artikel Kinoyonon  Cine21 2024"Korean Film NEXT 50" – Actors Placed  Forbes 2017 Korea Power Celebrity 40 1st  2018 8th  2019 18th  2020 37th  2022 40th  Gallup Korea 2019 Koreans' Favorite Talent 3rd  2016 Gallup Korea's Actor of the Year 1st  2017 4th  2018 4th  2019 4th  2020 2nd 

Nuut

Sukuon

Noputan labus